fi fi fi fi fi fi fi fi en fi en fi fi fi fi fi fi lt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi sl fi fi fi en fi en fi hbs_lat fi fi fi fi fi fi fi fi fi fi fi fi fi fi fi fi fi en fi fi fi fi en fi fi fi fi fi fi fi fi fi fi fi fi en fi et fi fi fi fi fi fi en fi fi fi en de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en fi fi fi fi fi fi fi fi en fi sl fi fi en fi fi et fi fi fi fi fi de fi fi fi fi fi fi en en en it fi nb en et en et fi fi fi fi fi fi fi en it fi en fi en fi en fi sv es fi en en fi
Tänäänkin oli aivan ihana ja aurinkoinen kesäpäivä. Päivällä teki mieli skräpätä ja mutta eihän sitä näin kauniina päivänä voi sisällä istua! Siispä terassille skräppäämään yhden naisen croppiin :D Otin mukaan mahdollisimman vähän tarvikkeita, joilla yritin pärjätä. Leiskoista tuli rajoitettujen materiaalien takia keskenään aika samanlaisia. Tein pitkästä aikaa 6x12 tuumaisia.
Sininen maalarinteippi on kyllä suosikkia edelleen! Teipin kaveriksi testasin Magic meshin käyttöä ensimmäistä kertaa. Ihan jees koriste, voisi hankkia lisääkin. Tuo "postimerkkireunainen" paperi on muuten täysin epäonnistuneesta leiskasta napattu uusiokäyttöön. Yläreunassa siitä saa vedetyksi esiin tarinointia pikkuveljestä.
Toisessa leiskassa pitkälti samat tarvikkeet; nauha, teippi ja thickersit vaan erona edelliseen. Tästä puuttuu vielä tarinointi. Leiska tosin voisi toimia ilmankin mutta haluaisin kyllä parilla sanalla valottaa, miksi juuri kielo on lempparini. Tarinointi voisi tässäkin olla piilotettuna kuvan taakse tai sitten kirjoitan sen tuohon alas, en ole vielä päättänyt.
Nämä mahtavat kesäkelit ihan selvästi inspiroi mua, koska taas on tullut viikonlopun aikana värkkäiltyä kaikenlaista. Palaan asiaan niiden merkeissä alkuviikosta :)
Lähettänyt pikkuhelistin klo 20:59 5 kommenttia
Akryylimaalit on mulle aika tärkeitä skräppäyksessä. Oon kokeillutkin aikalailla erilaisia maaleja, eniten näitä nimenomaan skräppäysmaaleina myytäviä. Jotkut maalit sopivat tiettyyn käyttötarkoitukseen paremmin kuin toiset ja kaikista löytyy omat hyvät ja huonot puolensa. Tässäpä muutama huomio ja mielipide eri valmistajien maaleista.
Aloitetaan tästä kenties tutuimmasta. Making Memoriesin valmistamat maalit olivat ensimmäiset kokeilemani ja tykkäsin näistä aluksi tosi paljon. Nämä tuntuvat olevan kovasti myös muiden suosiossa. Pullossa on maalia 2 unssia eli hieman vajaan 60 ml.
-Paksua maalia, jolla saa kivan rosoista jälkeä.
-Sopii taustojen maalaamiseen sekä kuplamuovin, aaltopahvin yms kanssa käytettäväksi.
-Kuivuu aika nopeasti pulloon vaikka olisi kunnolla suljettu.
-Luultavasti edellisestä johtuen tulee myös huonosti ulos pullosta.
-Pullon muovi on aika ohutta, joten menee aika ruttuun kun maalia yrittää puristaa ulos. Yhteen pulloon sain jopa reiän voimallisessa puserrusoperaatiossa.
-Ei oikein sovellu maaliroiskeiden tekoon.
-Vedellä laimennettu maali ei näytä kuivuttuaan kovin hyvältä (ainakin vihreän värin kanssa on käynyt aina näin).
Toinen testaamani maali oli Pebbles Incin valmistama. Tässä vaihessa olin vielä niin Making Memories-huumassa, että hankin aluksi vain muutaman pullon ihan siltä varalta, että jos tää ei olekaan niin hyvää. Testailun jälkeen tätä oli saatava lisää! Pullossa puolet vähemmän tavaraa kuin MM-maalissa eli 1 unssi, noin 30 ml.
-Jämäkkä pullo, ei mene kurttuun tai rikki.
-Sopii loistavasti roiskeisiin joko laimennettuna tai sellaisenaan.
-Toimii ihan kelvollisesti myös kuplamuovin, aaltopahvin yms kanssa.
-Melko tylsä ja mitäänsanomaton pullo.
Uusimpana maalituttavuutena on sitten tämä Kaiser Colour. Tätä olen käyttänyt vasta muutaman kerran mutta jotain kommentoitavaa tästäkin jo on. Pakkauskoko on kahta edellistä reilumpi eli 75 ml.
-Vähän paksumpi mutta silti juokseva.
-Aivan ihana tuubimallinen pakkaus!
-Pebblesin tavoin loistava roiskittava.
-Kierrekorkki on käytössä vähän hankala, läppäkorkki toimisi huomattavasti paremmin.
-Pakkaus voi revetä saumoista (itsellä jo kahdelle tuubille käynyt näin).
Tässä siis päällimmäiset mietteet maaleista. Omaa suosikkiani en osaa valita mutta sen tiedän, että Making Memories se ei ole ;) Näiden lisäksi olen testannut esimerkiksi Tiimarista ostettua Deco-akryylimaalia, joka oli Making Memoriesin tavoin melko paksua kamaa. Kysymyksiä saa esittää jos jokin jäi mietityttämään ja mielelläni kuulisin muidenkin arvioita eri maaleista.
Lähettänyt pikkuhelistin klo 08:00 5 kommenttia
Tunnisteet: lörpötys, muuta puuhastelua
torstai 25. kesäkuuta 2009
Ei mun pitänyt osallistua tämän viikon Inspiroidu-haasteeseen, jossa piti skräpätä lempinimestä, omasta tai jonkun muun. Olen nimittäin hiljattain jo skräpännyt omasta lempinimestäni ja pää löi siksi tyhjää aiheen kanssa. Sitten keksin hauskimman lempinimi-aiheisen leiskan, johon löytyi vielä juuri oikeanlainen kuvakin!
Meidän kissoillahan on kaikilla jos jonkinlaista lempi-/hellittelynimeä mutta hauskin niistä on ehdottomasti Kerhotukka. Vikin naamakarvat ovat nimittäin vanhemmiten alkaneet muistuttaa kerhoikäisten lasten etutukkamallia. Siis tiedättehän te mitä tarkoitan :D Myönnän kyllä, että on ehkä niitä juttuja, jonka vain kissan omistaja voi ymmärtää...
Tästä leiskasta tuli kivan pirteä ja värikäs ja sain vähän avattua skräppäyslukkoakin. Ihanaa skräpätä pitkästä aikaa niin, että kaikki tuntui sujuvan kuin itsestään. Oikeastaan oli ylipäätään ihanaa skräpätä pitkästä aikaa, viimeisimmästä leiskasta olikin vierähtänyt jo (liian pitkä) tovi.
Lähettänyt pikkuhelistin klo 20:39 6 kommenttia
Tunnisteet: 12x12, Inspiroidu-haasteet, scrapbooking
maanantai 22. kesäkuuta 2009
Heinikan Design Team projekti
Juhannuksen aikana ehdin tehdä vähän muutakin kuin kuvataskukirjaa ja hillua kamera kourassa meren rannalla, tein nimittäin myös Heinikan Design Team juttuja. Minun ensimmäinen DT-projektini oli albumin kannen koristelu. Ihanan pinkki albumi muuttui käsittelyssäni tämän näköiseksi.
Kangaspintaisessa albumissa on siis valmiina tuo nappi ja nauha albumin sulkemista varten. Muuten albumin voikin sitten koristella mielensä mukaan. Oli muuten mun dt-paketissa värivalinnat osuneet ihan nappiin sekä albumin että koristeiden suhteen. Tykkään niin valtavasti pinkin ja vihreän yhdistelmästä!
Albumi: The Scrapbook House Raspberry
Timanttikoriste: Kaiser Craft Rhinestones
Napit: Doodlebug Design Sunrise Butterflies
Lähettänyt pikkuhelistin klo 19:09 4 kommenttia
Tunnisteet: albumit, Heinikka Design Team
sunnuntai 21. kesäkuuta 2009
Kuvia kaikesta muusta paitsi joutsenista
Lähdettiin eilen juhannusajelulle meren rannalle. Janne halusi kalastamaan ja minä kuvaamaan joutsenia. Kalaa tuli, kuvia joutsenista ei. Kaikenlaisia muita kuvia kylläkin. Välillä sitä unohtaa miten lähellä tuo meri loppujen lopuksi on.
Vanha herra Viki sai tuliaisena haukkapalaksi haukea ja tykkäsi kovasti.
Lähettänyt pikkuhelistin klo 13:30 4 kommenttia
Tunnisteet: kuvia, muuta puuhastelua
lauantai 20. kesäkuuta 2009
Jokin aika sitten tuskailin kuvakaaoksen keskellä. Yleensä säilytän kuvat joko tilausjärjestyksessä tai aihepiireittäin lajiteltuna pienissä pahvilaatikoissa ja tiedän ainakin suurinpiirtein mistä löydän haluamani. Homma kuitenkin levisi vähän käsiin ja sekalaisia kuvapinoja alkoi löytyä sieltä sun täältä. Raivostuttavinta oli, että samasta aiheesta otettuja kuvia saattoi löytyä kolmestakin eri kuvapinosta. Hiljattain sain kuvat taas järjestykseen mutta näppärä säilytysjärjestelmä puuttui aina vain. Kunnes bongasin Nelssonin blogista aivan mielettömän näppärän idean! Kiitos vaan siitä :)
Olinkin jo miettinyt, että nuo älyttömän vanhat kuvataskut pitäisi heittää menemään mutta onneksi säästelin vielä ;) Tässä muutama kuva minun versiostani.
Ikivanhat (eihän noi oo ollu sinisiä enää pitkään aikaan!) valokuvataskut on koristeltu Sassafras Lassin Bungle Jungle-papereilla ja -tarroilla. Kansiin puolestaan laitoin kaksinkerroin taitetun Bazzill-kartongin, jonka reunat vahvistin sinisellä maalarinteipillä. Aika simppeliä mutta pirtsakkaa. Ja tuli nopeasti valmiiksi.
Itselläni oli käytössä 19 mm kierteet ja totesin, että neljä tai viisi taskua toimii tuon koon kanssa parhaiten. Tässä versiossa niitä on neljä. Isommilla kierteillä taskuja olisi voinut laittaa enemmänkin mutta sitten kansiosta tulisi varmasti vähän liian paksu ja hankalasti käytettävä. Skräppäämättömien kuvieni pino on pirun verran liian iso tässä säilytettäväksi, joten ajattelin tehdä vielä toisenkin kuvien säilytyskansion. Oon ihan innoissani tästä ideasta! Olen varma, että nyt pysyvät kuvat järjestyksessä :)
Lähettänyt pikkuhelistin klo 10:06 4 kommenttia
Tunnisteet: Bind-It-All, muuta puuhastelua
maanantai 15. kesäkuuta 2009
Craftica scrapbooking challenge #8
Craftican kahdeksannessa haasteessa oli aiheena muistosivu ihmisestä, eläimestä, asiasta tai vaikkapa esineestä. Mulla olisi ollut muutamakin eri vaihtoehto mutta valitsin tällä kertaa aiheen, josta olen vasta nyt pystynyt skräppäämään.
Tekstiä tuli niin paljon, että leiskassa ei mitään erikoisia koristeluja tällä kertaa ole. Koholakka, Stickles, kukkanen ja tähdet riittivät.
Muistin taas, että vaikeista ja surullisista aiheista on jotenkin terapeuttista skräpätä. Joskus vaikeat asiat vaativat vähän aikaa ennen kuin niistä pystyy skräppäämään ja tämän asian kanssa se aika oli nyt. Aikaisemmin en ole vielä ystävän menetystä pystynyt skräpäten käsitellä. Tämän leiskan lisäksi olen työstänyt aiheesta minialbumia, joka on vielä viimeistelyä vaille valmis. Mahdollisesti postaan myös siitä pari kuvaa jossain vaiheessa.
Lähettänyt pikkuhelistin klo 16:26 10 kommenttia
Tunnisteet: 12x12, Craftica Scrapbooking Challenge, scrapbooking
torstai 11. kesäkuuta 2009
Tein eilen leiskan, jolla osallistun tällä kertaa kahteen haasteeseen yhtäaikaa. Alunperin oli tarkoitus osallistua tällä Paperikierteen kesäkuun haasteeseen, jossa mallipiirroksen lisäksi oli tarkoitus käyttää väreinä oranssia ja valkoista. Aikani väkerrettyäni lisäsin myös nappeja koristeeksi alareunaan, joten tämän kertaisen Inspiroidu-haasteen nappien käyttökin tuli toteutetuksi.
Tässä mun oranssia ja valkoista sekä pyöreää ja kulmikasta napeilla höystettynä. Mun leiskassa mallipiirros on käännetty ylösalaisin. Lisäsin tähän jälkeen päin vielä valkoista ricrac-nauhaa kuvan ja paperin yläreunaan (yritän muistaa päivittää kuvan) tuomaan ryhtiä. Ja tulihan siitä myös lisää valkoista sivua raikastamaan. Lauran kukkatuunailuista innostuneena tuunasin minäkin hiukan nappeja :) Alareunaankin täytyi saada edes pieni pilkahdus valkoista. Enemmänkin sitä saisi olla mutta kun muistin vasta jälkeen päin, että mulla olisi ollut iso kukka myös valkoisena. Tässä nyt kuitenkin tuo leikisti oranssi kukka. Oli muuten aika hankala väri tuo oranssi! Mun tarvikevarastoista ei löydy oikeastaan mitään oranssia. Sen värisiä tarvikkeita ei jostain syystä tule yleensä ostettua. Basic Greyn paperi ja nuo kirjaintarrat olivat suurinpiirtein ainoat oranssit jutut mitä kätköistäni löytyi. Tykkään muuten kovasti kun nuo kirjaintarrat eivät ole ihan tasavärisiä vaan näyttävät kivasti hieman eri sävyisiltä. Nuo napit sen sijaan ovat enemmänkin punaisia kuin oransseja samoin kuin tuo kukka.
Lähettänyt pikkuhelistin klo 06:08 9 kommenttia
Tunnisteet: 12x12, Inspiroidu-haasteet, Paperikierteen askarteluhaaste, scrapbooking
sunnuntai 7. kesäkuuta 2009
Yritin tänään skräppäillä ja olin varannut tätä varten kunnolla aikaakin. Yhtäkään leiskaa en kuitenkaan saanut aikaiseksi vaikka kuinka pyörittelin. Hieman ärsytti kun odotin niin kovasti, että olisi koko päivä aikaa skräppäillä mutta sitten päällä onkin vaan ihan törkeä skräppijumi! Eivät auttaneet edes uudet paperit. Kun 12 tuumaisten teko ei onnistunut viimeistelin sitten paria minialbumia, joista toinen sentään tuli valmiiksi. Tässä nyt kuitenkin yksi leiska, joka on jäänyt postaamatta.
Tämä on pari viikkoa sitten valmistunut tekele ja lojui ainakin viikon pöydällä ennen kuin teippasin kaiken paikoilleen. Yleensä tälläiset kauan "haudutellut" eivät ole itselle kovin mieluisia mutta tästä tykkään kyllä. Olisin halunnut kirjoittaa suoraan kuviin mutta mielestäni kuviin on vaikea kirjoittaa siististi, joten tarinointi on piilotettu siniselle lapulle kuvan taakse.
Postailen sen tänään viimeistellyn minialbumin sitten kun jaksan sen kuvata. Toivottavasti skräppijumikin kohta katoaa, että olisi myös lisää leiskoja postattavaksi. Mitä te muut teette kun skräppijumi iskee?
Lähettänyt pikkuhelistin klo 20:42 6 kommenttia
tiistai 2. kesäkuuta 2009
Haaste #57 Koristele käsin ommellen
Tällä(kin) kertaa Inspiroidu-haaste oli varsin mukava mutta tällä kertaa en "ylittänyt itseäni" tai keksinyt mitään kivaa uutta juttua. Käsin ompelu leiskaan on kuitenkin aina yhtä hauskaa ja tykkään kovasti jäljestä, mitä sillä saa aikaan. Tällä kertaa skräppäsin itselleni mieluisen leiskan.
Kauan odotettu lämmin kesä on nyt täällä ja mä vaan skräppään talvisia pakkaskuvia. Tämän leiskan otsikko ja asettelu on skräpistetty tästä Shannon Zickelin leiskasta, jonka bongasin ihanasta ja inspiroivasta American Crafts Studio-blogista. Harvoin jos koskaan skräpistän näin suoraan toisen tekemää leiskaa mutta tässä oli kivasti kaikki palaset kohdallaan. Kuva pakkasen huurruttamasta ovikranssista on omia suosikkejani talven ajalta mutta en ole saanut sitä skräpättyä kun pää on lyönyt tyhjää otsikon kanssa. En halunnut sivun otsikoksi tylsästi vain "pakkanen" tai "talvi" ja jotain muuta yhtä ilmiselvää. Kun näin tuon Ice ice baby-leiskan ajattelin, että miksi en tätä itse keksinyt :D
Lähettänyt pikkuhelistin klo 19:27 6 kommenttia
Tunnisteet: 12x12, Inspiroidu-haasteet, linkkivinkki, scrapbooking
Uudemmat tekstit Vanhemmat tekstit Etusivu
Skräppään tyttärestä ja miehestä, elämän pienistä ihmeistä. Kissoista ja kodista, tavallisesta arjesta. Minusta ja muista. Siksi, että muistan.
Heinikan Design Team projekti
Kuvia kaikesta muusta paitsi joutsenista
Craftica scrapbooking challenge #8
Haaste #57 Koristele käsin ommellen
Craftica Scrapbooking Challenge (10)
Heinikka Design Team (2)
Sata kuvaa päivässä (5)
Wreck this journal (5)
Feedjit Live Blog Stats
Teema: Yksinkertainen. Sisällön tarjoaa Blogger.